एक्स बॉयफ्रेंड बोला- विक्टिम वो नहीं मैं हूं.. उसने कान का पर्दा फाड़ दिया, मेंटल और फिजिकल टॉर्चर किया
Malayalam's popular actress Anika Vikraman has accused her ex-boyfriend of physical assault. मलयालम की पॉपुलर एक्ट्रेस अनिका विक्रमन ने अपने एक्स बॉयफ्रेंड पर मारपीट का आरोप लगाया था। उन्होंने 7 मार्च को सोशल मीडिया पर कुछ फोटोज की थी।
मलयालम की पॉपुलर एक्ट्रेस अनिका विक्रमन ने अपने एक्स बॉयफ्रेंड पर मारपीट का आरोप लगाया था। उन्होंने 7 मार्च को सोशल मीडिया पर कुछ फोटोज की थी। इन फोटोज में उनके चेहरे और आंखों पर चोट के काफी निशान दिखाई दे रहे थे।
अब इस मामले में उनके एक्स बॉयफ्रेंड अनूप पिल्लई का रिएक्शन आया है। अनूप का कहना है कि इस मामले में विक्टिम अनिका नहीं बल्कि वो खुद हैं। अनूप के मुताबिक, अनिका उन्हें मानसिक और शारीरिक रूप से टार्चर करती थीं। यहां तक कि उसने एक बार ऐसा मारा कि मेरे कान का पर्दा फट गया।
'मुझे फंसाने के लिए अनिका ने अपने आप को घायल किया'
अनिका विक्रमन ने 7 मार्च को सोशल मीडिया पर फोटोज पोस्ट कर अपने एक्स बॉयफ्रेंड अनूप पर गंभीर आरोप लगाए थे। अब इस पूरे आरोपों पर अनूप ने सोशल मीडिया के जरिए रिएक्शन दिया है। उन्होंने कहा है कि अनिका ने उनके ऊपर जो भी आरोप लगाए हैं वो सभी बेबुनियाद हैं। अनूप ने कहा कि अनिका जो चोटें दिखा रही हैं वो उन्होंने खुद अपने आप से दिया है।
अनूप ने कहा, ' हम दोनों 2016 से ही रिलेशनशिप में थे। मैं जब भी इंडिया आता था, वो मेरे साथ रहती थी। चूंकि उसे फिल्मों में काम नहीं मिल रहा था इसलिए उसने रिक्वेस्ट किया कि मैं उसके लिए एक एल्बम तैयार करूं। हालांकि दुर्भाग्य से वो एल्बम नहीं बन पाया। इसके बाद वो किसी और के टच में हो गई। इस बीच में उसने कई बार पैचअप करने की कोशिश भी की।
'अनिका के मारने से कान का पर्दा फट गया'
अनूप ने आगे कहा, अनिका ने बैंगलोर और चेन्नई में रहने के दौरान मुझसे लाखों रुपए लिए। क्योंकि उसका आर्थिक मदद करने वाला कोई नहीं था। उसने कई बार मुझे मेंटली और फिजिकली टॉर्चर किया। यहां तक उसने मुझे मारा। उसने एक बार मुझे ऐसा मारा कि मेरे कान का पर्दा फट गया। मैंने तब उससे सारे रिश्ते खत्म किए और विदेश चला गया।
अनिका ने सेटलमेंट के लिए पैसों की मांग की- अनूप
अनूप पिल्लई का यह भी कहना है कि अनिका पूरी तरह से रिश्ता खत्म करने के लिए तैयार नहीं थी। उन्होंने नशे की हालत में उनके साथ मिसबिहेव भी किया। अनिका ने एक बार सेटलमेंट करने की भी बात की थी लेकिन बदले में उसने मुझसे कहा कि मुझे उसे खर्चा देखना पड़ेगा।
अनिका ने 7 मार्च को किया था पोस्ट, चेहरा बुरी तरह घायल था
अनिका ने 7 मार्च को अपनी कुछ फोटोज पोस्ट की थी जिसमें उनका चेहरा पहचानना मुश्किल हो रहा था। अनिका ने फेसबुक पोस्ट में लिखा था "मैं अनूप पिल्लई नाम के शख्स से प्यार करती थी।
पिछले कुछ सालों से वो मेरा मानसिक और शारीरिक शोषण कर रहा था। मैंने ऐसा आदमी कभी नहीं देखा। इतना सब करने के बाद भी वो मुझे डरा रहा है। मैंने सपने में भी कभी नहीं सोचा था कि वो मेरे साथ ऐसा करेगा।
मेरी बेवकूफी थी कि उसे माफ कर दिया- अनिका
अनिका ने पोस्ट में आगे लिखा, 'उसने मुझे पहले चेन्नई में मारा था, लेकिन फिर उसने पैर पकड़ कर रोते हुए माफी मांगी थी। मेरी बेवकूफी थी कि मैंने उसे माफ कर दिया था। जब उसने दोबारा मुझे मारा, तो मैंने बेंगलुरु पुलिस में उसके खिलाफ शिकायत दर्ज कराई। लेकिन उसने पुलिस वालों को पैसे दे दिए, जिसके बाद पुलिस ने आपसी सुलह करने के लिए कहा।
उसने इस तरह से कई बार धोखा दिया था, इसलिए मुझे उसे छोड़ना था लेकिन वो मुझे नहीं छोड़ना चाहता था। उसने मेरा फोन तोड़ दिया था ताकि मैं शूट पर ना जा सकूं। इससे पहले भी जब हम रिश्ते में नहीं थे, तो लगातार मेरी व्हाट्सएप चैट पर अपनी नजर बनाए रखता था।"
इस मामले से जुड़ी ये खबरें भी पढ़ें
एक्ट्रेस बोलीं-एक्स बॉयफ्रेंड ने पीटा...PHOTOS शेयर कीं:चोटों के निशान दिखाए, कहा- पहले FIR नहीं की, क्योंकि पैरों में गिरकर रोने लगा था
